recursal/SuperWikiNEXT-32B huggingface dataset:
**วัดบางขุนเทียนนอก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงจอมทอง เขตจอมทอง กรุงเทพมหานคร วัดแห่งนี้สร้างเมื่อราว พ.ศ. 2246 ในช่วงกรุงศรีอยุธยาตอนปลาย เดิมชื่อ **วัดยมโลก** ตั้งอยู่บริเวณสามแยกที่คลองบางขุนเทียนบรรจบกับคลองด่าน โดยมีวัดบางขุนเทียนกลางและวัดบางขุนเทียนในตั้งอยู่เรียงกัน

หมู่พระพุทธรูปในอุโบสถ

อาคารเสนาสนะและภาพจิตรกรรมฝาผนัง
--------------------------------

อุโบสถของวัดมีขนาด 7 ห้อง หลังคาซ้อนชั้น ชั้นลด 3 ชั้น ทั้งด้านหน้าและด้านหลังมีหลังคาบังสาดหรือที่เรียกว่า จันหับ รอบอุโบสถมีกำแพงแก้วล้อมรอบ มีซุ้มประตู 4 ด้าน และมีเจดีย์ทรงปรางค์ประจำมุม องค์เจดีย์มีลักษณะโปร่งเพรียว (คาดว่าสร้างสมัยรัตนโกสินทร์ตอนต้น) หน้าบันอุโบสถไม่มีช่อฟ้า ใบระกา หางหงส์ ประดับด้วยเครื่องเคลือบกระเบื้องสีแบบจีน แสดงภาพธรรมชาติ ตามแบบพระราชนิยมในสมัยรัชกาลที่ 3 เสาหลังคาบังสาดประดับบัวหัวเสา ชายคามีคันทวยรับน้ำหนัก ซุ้มประตูประดับปูนปั้น มีลวดลายสอดคล้องกับหน้าบัน อันเป็นศิลปกรรมอย่างเทศ วิหารหลวงพ่อทวด มีรูปหล่อหลวงปู่ทวดขนาดใหญ่ตั้งบนดาดฟ้า

จิตรกรรมฝาผนังบนบานหน้าต่าง
ภาพจิตรกรรมฝาผนังชำรุดมาก ภาพอยู่เหนือช่องประตูด้านหลังพระประธาน เขียนเรื่องพุทธประวัติ น่าจะเขียนราวรัชกาลที่ 3 ส่วนผนังด้านข้าง ระหว่างช่องหน้าต่า ภาพชำรุดมาก ภาพวาดเหนือช่องหน้าต่าง เป็นภาพวาดกิจของสงฆ์ เชื่อว่าเป็นงานเขียนซ่อมแทนที่จิตรกรรมเดิม มีฝีมือด้อยกว่าภาพพุทธประวัติด้านหลังพระประธาน จุดเด่นที่สำคัญของภาพจิตรกรรมฝาผนัง คือ มีภาพบุรุษกับสตรีคู่กันหลายชาติ ได้แก่ สตรีชาวเกาหลีกับบุรุษชาวอาหรับ, สตรีกับบุรุษชาวดอดชิ (ดัตช์), สตรีชาวไทยกับบุรุษชาวไทย, สตรีชาวลาวยวนกับบุรุษชาวจาม, สตรีชาวกระแชกับบุรุษชาวแอฟริกา, สตรีชาวหุ้ยหุยกับบุรุษชาวแขกปะถ่าน (ปาทาน) และพราหมณ์รามเหศร์กับสตรี

อ้างอิง
-------

1. ↑  "วัดบางขุนเทียนนอก". *พระสังฆาธิการ*.
2. ↑  "วัดบางขุนเทียนนอกพ้อสื่อเสนอมุมเดียว เผยเหตุทุบ เสือปลัดขิก หวังจบเรื่อง-ห่วงมีปัญหาพระผู้ใหญ่ ยันไม่ละกิจสงฆ์". *มติชน*. 18 กันยายน 2560.
3. ↑  "ตระกูลเก่าแก่เผย เลิกทำบุญ วัดบางขุนเทียนนอก รับไม่ได้ สร้างปลัดขิกทั่ววัด ทำลายศักดิ์ศรีโบราณสถาน". *มติชน*. 12 กันยายน 2560.
4. ↑  "ไทยทัศนา : (12) 'ภาพสิบสองภาษา' วัดบางขุนเทียนนอก". *วอยซ์ออนไลน์*. 16 มกราคม 2559.

วิกิมีเดียคอมมอนส์มีสื่อที่เกี่ยวข้องกับ **วัดบางขุนเทียนนอก**
**วิรัตน์ กัลยาศิริ** (4 พฤษภาคม พ.ศ. 2493 – 29 พฤศจิกายน พ.ศ. 2562) อดีตสมาชิกสภาผู้แทนราษฎรจังหวัดสงขลา 4 สมัย

ประวัติและชีวิตส่วนตัว
----------------------

วิรัตน์เกิดเมื่อวันที่ 4 พฤษภาคม พ.ศ. 2493 ในครอบครัวชาวไทยเชื้อสายจีนฮกเกี้ยน โดยเป็นบุตรของทอง (จูเสี่ยน) กัลยาศิริ (แซ่โซว) และ เอ่งห้อง วิไลรัตน์(แซ่เจี้ยน) ที่บ้านบางกล่ำ ตำบลบางกล่ำ อำเภอบางกล่ำจังหวัดสงขลา สำเร็จการศึกษาในระดับประถมศึกษาจากโรงเรียนสตูลวิทยา จังหวัดสตูล ระดับมัธยมศึกษาที่ โรงเรียนมหาวชิราวุธ จังหวัดสงขลา ระดับปริญญาตรีที่ คณะนิติศาสตร์ มหาวิทยาลัยธรรมศาสตร์ และระดับปริญญาโท ที่คณะรัฐประศาสนศาสตรบัณฑิต สถาบันบัณฑิตพัฒนบริหารศาสตร์

โดยในวัยเด็ก ฐานะครอบครัวลำบาก วิรัตน์จึงต้องเป็นเด็กวัดอาศัยอยู่ในวัดที่จังหวัดสงขลาอยู่เป็นเวลานานถึง 3 ปี เมื่อเข้ามาเรียนในกรุงเทพมหานคร ที่มหาวิทยาลัยธรรมศาสตร์ ก็อาศัยอยู่ที่วัดราชนัดดาอยู่นานถึง 9 ปี โดยใช้การเดินไป

สำหรับชีวิตครอบครัว ภรรยาของวิรัตน์เคยทำงานเป็นศึกษานิเทศน์เขตพื้นที่จังหวัดสงขลา ทั้งคู่มีบุตรชายและบุตรสาวอย่างละหนึ่งคน โดยทั้งคู่จบการศึกษาจากมหาวิทยาลัยธรรมศาสตร์เช่นเดียวกัน

การทำงาน
--------

หลังจากจบการศึกษา วิรัตน์ได้เข้าทำงานในบริษัทประกันภัยแห่งหนึ่ง เพื่อทำหน้าที่ส่งเสียน้อง ๆ ในครอบครัว ให้ได้รับการศึกษา ก่อนที่จะเปิดสำนักงานทนายความของตนเอง ที่มีชื่อว่า ทนายความวิรัตน์ กัลยาศิริ

งานการเมือง
-----------

วิรัตน์เข้าสู่วงการการเมืองด้วยการเป็นสมาชิกสภาจังหวัดสงขลา ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2547 สังกัดพรรคประชาธิปัตย์ โดยเป็นการเลือกตั้งซ่อม ซึ่งได้รับเลือกตั้งเป็นครั้งแรก และได้รับเลือกตั้ง จนถึง พ.ศ. 2554 รวม 4 สมัย

เขาได้รับแต่งตั้งเป็นประธานคณะกรรมาธิการการคมนาคมในสภาผู้แทนราษฎรไทย ชุดที่ 24

### สมาชิกสภาผู้แทนราษฎร

1. การเลือกตั้งซ่อมสมาชิกสภาผู้แทนราษฎรจังหวัดสงขลา แทนตำแหน่งที่ว่าง พ.ศ. 2547 สังกัดพรรคประชาธิปัตย์
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสงขลา สังกัดพรรคประชาธิปัตย์
3. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสงขลา สังกัดพรรคประชาธิปัตย์
4. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสงขลา สังกัดพรรคประชาธิปัตย์

เครื่องราชอิสริยาภรณ์
---------------------

* พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2553 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  "วิรัตน์ กัลยาศิริ" เสียชีวิตด้วยโรคประจำตัวในวัย 69 ประชาธิปัตย์อาลัย
2. 1 2  ล้วงลึกชีวิตเข้มข้น .."วิรัตน์ กัลยาศิริ" มือกฎหมาย-ฝ่ายบุ๋น "ประชาธิปัตย์"[*ลิงก์เสีย*], สยามรัฐ
3. ↑  ย้อนชีวิต เนติบริกรเลือดฟ้า "วิรัตน์ กัลยาศิริ" ขุนพลด้านกฎหมาย "ประชาธิปัตย์", มติชนออนไลน์
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ เก็บถาวร 2022-04-06 ที่ เวย์แบ็กแมชชีน, เล่ม ๑๓๐ ตอนที่ ๓๐ ข หน้า ๒, ๖ ธันวาคม ๒๕๕๖
5. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ เก็บถาวร 2022-11-28 ที่ เวย์แบ็กแมชชีน, เล่ม ๑๒๗ ตอนที่ ๑๔ ข หน้า ๒๙, ๘ ธันวาคม ๒๕๕๓
**ปฏิบัติการเบอร์ลิน** (อังกฤษ: Operation Berlin) เป็นการโจมตีเส้นทางทางการค้าที่ประสบความสำเร็จโดยเรือประจัญบานของเยอรมัน ชาร์นฮอร์ชต (Scharnhorst) และ ไกเซเนา (Gneisenau) ระหว่างเดือนมกราคมถึงเดือนมีนาคม ค.ศ. 1941 โดยมีผู้บัญชาการปฏิบัติการคือพลเรือเอกกึนเธอร์ ลึทเจนต์ ซึ่งภายหลังได้เป็นผู้สั่งการการเดินเรือของเรือบิสมาร์คและเรือเทียร์พิตส์

เรือทั้งสองลำยกเลิกปฏิบัติการในเดือนธันวาคม ค.ศ. 1940 แต่ท้ายที่สุดการแล่นเรือเดินทางออกจากคีลในวันที่ 22 มกราคม ค.ศ. 1941 เรือถูกพบเห็นระหว่างทางไปเกรทเบลต (Great Belt) และกระทรวงกองทัพเรืออังกฤษได้รับแจ้งข้อมูลดังกล่าว พลเรือเอกเซอร์จอห์น โทเวย์ (John Tovey) ออกเดินทางพร้อมกองเรือที่เข้มแข็ง (เรือประจัญบาน 3 ลำ เรือลาดตระเวน 8 ลำ และเรือพิฆาต 11 ลำ) หวังจะสกัดเรือของเยอรมันในเส้นทางประเทศไอซ์แลนด์—หมู่เกาะแฟโร ลึทเจนต์กลับนำกองเรือผ่านช่องแคบเดนมาร์กสู่มหาสมุทรแอตแลนติก ซึ่งกองเรือจะสามารถสกัดขบวนเรือระหว่างประเทศแคนาดาและอังกฤษได้

ขบวนเรือ เอชเอกซ์-106 (Convoy HX-106) ถูกดักสกัด แต่การโจมตีกลับถูกยกเลิกเนื่องจบมีการพบเรือเรือประจัญบาน เรมมิลเลียส (Ramillies) ที่รับหน้าที่คุ้มกันขบวนเรือ ลึทเจนต์ออกคำสั่งให้หลีกเลี่ยงการปะทะกับเรือหลวงฝ่ายศัตรู โชคดีเป็นของเยอรมนี อังกฤษล้มเหลวในการระบุตำแหน่งที่แม่นยำ

หลังเติมเชื้อเพลิง เรือรบเยอรมันพลาดกับขบวนเรือ เอชเอกซ์-111 (convoy HX-111) แต่กับพบขบวนเรือเปล่าที่แล่นกลับสหรัฐโดยบังเอิญ มากกว่า 12 ชั่วโมง เรือห้าลำได้จมลง แต่การโจมตีได้รับการรายงาน กองเรือรบย้ายลงใต้สู่อะโซร์สเพื่อสกัดเส้นทางเดินเรือระหว่างแอฟริกาตะวันตกและอังกฤษ

มีการพบขบวนเรืออีกครั้ง แต่เรือเยอรมันไม่ได้เข้าโจมตี เนื่องด้วยการปรากฏตัวของเรือประจัญบานมาลายา (Malaya) ชาร์นฮอร์ชตและไกเซเนาได้ติดตามขบวนเรือไป และกำหนดแนวทางให้เรืออูเข้าโจมตี

เรือทั้งสองย้ายสู่มหาสมุทรแอตแลนติกตะวันตก จมเรือสินค้าที่เดินทางเพียงลำพังอีกลำระหว่างเส้นทาง โจมตีขบวนเรือที่ไม่ได้รับการคุ้มกันอีกสองขบวน จมหรือยึดเรือได้อีก 16 ลำ เรือ ชิลเลียน ริฟเฟอร์ (Chilean Reefer) ซึ่งเป็นเรือหนึ่งในสิบหกลำนั้นได้สร้างปัญหาขึ้น เรือก่อให้เกิดควัน วิทยุแจ้งตำแหน่งที่แน่นอน และยิงต่อสู้กับเรือไกเซเนาด้วยปืนดาดฟ้าเรือขนาดเล็ก ลึทเจนต์ไม่แน่นอนในขีดความสามารถของเรือสินค้า จึงสั่งถอยและยิงลำลายในระยะที่ปลอดภัย ระหว่างการต่อสู้เรือเอชเอ็มเอส ร็อดนีย์ (HMS Rodney) ได้ปรากฏตัวขึ้น อาจเป็นเพราะได้รับข้อความจากวิทยุ เรือเยอรมันได้ลวงเส้นทางเดินเรือจนปลอดภัย ขณะที่เรือร็อดนีย์ได้เข้าช่วยเหลือผู้รอดชีวิต

เรือรบเยอรมันได้รับคำสั่งให้กลับไปยังเมืองแบรสต์ เรือพบขบวนคุ้มกันทางอากาศและทางทะเลในวันที่ 21 มีนาคม และเดินทางถึงท่าเรือในวันถัดมา สรุปแล้วเรือได้เดินทางเป็นระยะทางเกือบ 18,000 ไมล์ (29,000 กม.) ใน 60 วัน ทำลายและยึดเรือได้ 22 ลำ

แหล่งข้อมูลอื่น
---------------

* Scharnhorst: the history: Operation Berlin เก็บถาวร 2019-07-19 ที่ เวย์แบ็กแมชชีน
**สุรศักดิ์ ชิงนวรรณ์** (เกิด 21 ตุลาคม พ.ศ. 2506) สมาชิกสภาผู้แทนราษฎรจังหวัดสระแก้ว 1 สมัย

ประวัติ
-------

สุรศักดิ์ ชิงนวรรณ์ เกิดเมื่อวันที่ 21 ตุลาคม พ.ศ. 2506 เป็นบุตรของนายสมชาย กับ นางกิมเตียง ชิงนวรรณ์ฺฺ สำเร็จการศึกษาระดับปริญญาโท รัฐศาสตรมหาบัณฑิต สาขาการเมืองการปกครอง จาก มหาวิทยาลัยธรรมศาสตร์ สมรสกับนางขวัญใจ จิตตะเสนีย์ มีบุตร-ธิดา 3 คน

การทำงาน
--------

สุรศักดิ์ เคยดำรงตำแหน่งเป็นผู้จัดการห้างหุ้นส่วนนวรรณ์ จำกัด รับเหมาก่อสร้าง และผู้จัดการตลาดเดชไทย (โรงเกลือ)

งานการเมือง
-----------

สุรศักดิ์ เคยเป็นสมาชิกสภาเทศบาลตำบลอรัญประเทศ ในช่วงปี พ.ศ. 2533 ถึง พ.ศ. 2537 จากนั้นได้รับเลือกเป็นสมาชิกสภาจังหวัดสระแก้ว ในช่วง พ.ศ. 2538 ถึง พ.ศ. 2541 และดำรงตำแหน่งเป็นสมาชิกสภาองค์การบริหารส่วนจังหวัดสระแก้ว ในช่วง พ.ศ. 2542 ถึง พ.ศ. 2555 

สุรศักดิ์ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะนายสรวงศ์ เทียนทอง จากพรรคเพื่อไทย ไปได้ 

### สมาชิกสภาผู้แทนราษฎร

สุรศักดิ์ ชิงนวรรณ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสระแก้ว สังกัดพรรคพลังประชารัฐ

เครื่องราชอิสริยาภรณ์
---------------------

* พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
* พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)

อ้างอิง
-------

1. ↑  นายสุรศักดิ์ ชิงนวรรณ์
2. ↑  ศึกคนชายแดน ลูกชาย "ป๋าเหนาะ" เจอสายแข็ง
3. ↑  ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๖, ๒๐ พฤศจิกายน ๒๕๖๖
4. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๒, ๒๒ มกราคม ๒๕๖๔
**พิธีกร** (อังกฤษ: Master of Ceremonies; เรียกโดยย่อว่า **MC** หรือ **emcee)** เป็นผู้จัดการอย่างเป็นทางการของพิธี การแสดงบนเวที การสัมมนา การประชุม หรือการแสดงอื่น ๆ ที่คล้ายกัน

คำนี้มีการบันทึกครั้งแรกในคริสตจักรโรมันคาทอลิก ตั้งแต่คริสต์ศตวรรษที่ 5 ซึ่งผู้ประกอบพิธีเป็นเจ้าหน้าที่ของวังพระสันตะปาปา ที่รับผิดชอบในการดำเนินพิธีกรรมอันซับซ้อนที่เกี่ยวข้องกับสมเด็จพระสันตะปาปา และพิธีสวดอันศักดิ์สิทธิ์อย่างถูกต้อง และราบรื่น

พิธีกรในบางครั้งยังหมายถึงเจ้าหน้าที่พิธีสาร ระหว่างการปฏิบัติหน้าที่อย่างเป็นทางการของรัฐ โดยเฉพาะอย่างยิ่งในประเทศที่มีสถาบันกษัตริย์

ทุกวันนี้ คำนี้มักใช้เพื่อสื่อถึงบุคคลที่นำเสนอนักแสดง พูดกับผู้ชม ให้ความบันเทิงแก่ผู้คน และโดยทั่วไปใช้เพื่อดำเนินกิจกรรมการใช้งานนี้เกิดขึ้นในอุตสาหกรรมบันเทิง เช่น ในการอ้างอิงถึงพิธีกรเกมโชว์ทางโทรทัศน์ ตลอดจนในวัฒนธรรมดนตรีฮิปฮอปและอิเล็กทรอนิกส์แดนซ์ร่วมสมัย

นอกจากนี้ คำนี้ยังมีอยู่ในคำสั่งอัศวิน และคำสั่งภราดรภาพต่าง ๆ

ขององค์กร
---------

การประชุมและการประชุมขององค์กรและสมาคมขนาดใหญ่ส่วนใหญ่ใช้พิธีกร เพื่อให้กิจกรรมดำเนินไปอย่างราบรื่น บทบาทนี้บางครั้งดำเนินการโดยบุคคลภายในกลุ่ม แต่โดยปกติแล้วจะเป็นพิธีกรผู้เชี่ยวชาญภายนอก บทบาทของพวกเขาอาจรวมถึงการแนะนำและขอบคุณวิทยากร การแนะนำหัวข้อของการประชุม การอำนวยความสะดวกในการอภิปราย และการสัมภาษณ์แขกรับเชิญ

อ้างอิง
-------

1. ↑  "What is a Corporate MC and what do they do?". *expertmc.com*. สืบค้นเมื่อ 13 July 2017.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ พิธีกร

|  |  |
| --- | --- |
| ฐานข้อมูลการควบคุมรายการหลักฐาน: ประจำชาติ แก้ไขสิ่งนี้ที่วิกิสนเทศ | 
* เยอรมนี

 |
พระพุทธปฏิมากร พระประธานในพระอุโบสถ
**วัดหนัง** เป็นพระอารามหลวงชั้นตรี ชนิด**ราชวรวิหาร** สร้างขึ้นประมาณปลายสมัยกรุงศรีอยุธยา ไม่ปรากฏผู้สร้าง วัดนี้เป็นวัดโบราณ เป็นวัดร้างมากว่า 200 ปีแล้ว ตั้งอยู่ ณ ฝั่งขวาหรือนัยหนึ่ง ฝั่งเหนือคลองด่าน แขวงบางค้อ เขตจอมทอง กรุงเทพมหานคร เลขประจำวัด 200 เดิมเป็นวัดราษฎร์ มีสืบมาแต่โบราณ มีนามว่าวัดหนังมาแต่เดิม และได้รับการสถาปนาเป็นพระอารามหลวงเมื่อปี พ.ศ. 2460 เมื่อพระบาทสมเด็จพระนั่งเกล้าเจ้าอยู่หัวเสด็จขึ้นครองราชย์เป็นพระมหากษัตริย์สืบต่อจากพระบาทสมเด็จพระพุทธเลิศหล้านภาลัย เมื่อปี พ.ศ. 2367 ในสมัยของพระองค์ท่าน พระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้า ฯ ให้ทำการฉลองวัดหนัง ณ วันที่ 2 ธันวาคม พ.ศ. 2380 นั่นเอง การเริ่มสถาปนาคงอยู่ในระหว่าง พ.ศ. 2367 ถึง พ.ศ. 2378 และปรากฏเจ้าอาวาสมาจนถึงปัจจุบันถึง 9 พระองค์ และเจ้าอาวาสรูปปัจจุบันคือ พระวิเชียรโมลี (ขวัญชัย นิติสาโร) เริ่มดำรงตำแหน่งตั้งแต่ปี พ.ศ. 2553 สืบต่อจากพระธรรมศีลาจารย์ (สุกรี สุตาคโม)

การสถาปนาวัด
------------

การสถาปนาวัดหนังคงจะอยู่ในพระบรมราชูปถัมภ์ แต่ไม่ทราบว่าทรงพระกรุณาโปรดเกล้า ฯ ให้ใครบ้างเป็นผู้ดูแลการก่อสร้าง แต่มีปรากฏในพงศาวดารภาคที่ 33 บุพภาคพระธรรมเทศนาเฉลิมพระเกียรติพระบาทสมเด็จพระนั่งเกล้าเจ้าอยู่หัว พระราชนิพนธ์ในพระบาทสมเด็จพระจุลจอมเกล้าเจ้าอยู่หัวว่า กรมหมื่นพิทักษ์ทรงเป็นนายด่านทำการจนแล้วสำเร็จ

รายนามเจ้าอาวาสวัดหนังตั้งแต่อดีตจนถึงปัจจุบัน
----------------------------------------------

|  |  |  |  |
| --- | --- | --- | --- |
| **ลำดับ** | **รายนาม** | **เริ่มวาระ** | **สิ้นสุดวาระ** |
| **1** | **พระนิโรธรังสี**  | ไม่ปรากฏ | ไม่ปรากฏ |
| **2** | **พระโพธิวงศาจารย์ (ขาว)**  | ไม่ปรากฏ | ไม่ปรากฏ |
| **3** | **พระราชกวี (มุ้ย)**  | ไม่ปรากฏ | ไม่ปรากฏ |
| **4** | **พระครูสังยุตตินทรีย์ (ทอง)** | ไม่ปรากฏ | ไม่ปรากฏ |
| **5** | **พระภาวนาโกศลเถร (เอี่ยม สุวณฺณสโร)** | พ.ศ. 2442 | พ.ศ. 2469 |
| **6** | **พระวิเชียรกวี (ฉัตร อินฺทสุวณฺโณ)** | พ.ศ. 2469 | พ.ศ. 2502 |
| **7** | **พระสุนทรศีลสมาจาร (ผล คุตฺตจิตฺโต)** | พ.ศ. 2503 | พ.ศ. 2512 |
| **8** | **พระธรรมศีลาจารย์ (สุกรี สุตาคโม)** | พ.ศ. 2512 | พ.ศ. 2552 |
| **9** | **พระวิเชียรโมลี (ขวัญชัย นิติสาโร)** | พ.ศ. 2553 | ปัจจุบัน |

คลังภาพ
-------

* พระวิหารพระวิหาร
* พระเจ้าห้าพระองค์ในพระวิหารพระเจ้าห้าพระองค์ในพระวิหาร
* พระปรางค์พระปรางค์
* รอยพระพุทธบาทรอยพระพุทธบาท
* มณฑปพระพุทธบาทมณฑปพระพุทธบาท
* วิหารพระภาวนาโกศลเถรวิหารพระภาวนาโกศลเถร
* พระบรมรูปทรงม้าพระบรมรูปทรงม้า

อ้างอิง
-------

* 



1. ↑  ราชกิจจานุเบกษา, ประกาศกระทรวงธรรมการ แผนกกรมสังฆการี เรื่อง จัดระเบียบพระอารามหลวง เก็บถาวร 2011-11-09 ที่ เวย์แบ็กแมชชีน, เล่ม ๓๒, ตอน ๐ ก, ๓ ตุลาคม พ.ศ. ๒๔๕๘, หน้า 291
**ภูลมโล** เป็นเขาในทิวเขาเพชรบูรณ์ตะวันตกที่ตำบลกกสะทอน อำเภอด่านซ้าย จังหวัดเลย มี 2 ยอด สูง 1,365 เมตร และ 1,664 เมตร โดยผาดรรชนีเป็นยอดสูงสุดของภูลมโล

คำว่า "ภูลมโล" ชาวบ้านกกสะทอน (ทางฝั่งเลย) ระบุว่า คำว่า "ภู" หมายถึงเขา คำว่า "โล" หมายถึง มากหรือเยอะ ภูลมโลจึงหมายถึงเป็นภูที่มีลมแรงพัดผ่านอยู่ตลอด (ทั้งปี) ส่วนชาวม้งบ้านร่องกล้า (ทางฝั่งพิษณุโลก) ระบุว่า ภูลมโล มาจากชื่อที่สมัยก่อนชาวบ้านเรียกเขาลูกนี้ว่า "ภูลงรู" หรือที่ภาษาม้งเรียกว่า "ตร๊งลงรู" อันหมายถึง ภูเขาที่มีน้ำไหลลงรู ก่อนที่ภายหลังจะเรียกเพี้ยนเป็น "ภูลมโล"

ภูลมโลอยู่ในความดูแลของเขตอุทยานแห่งชาติภูหินร่องกล้าบนพื้นที่รอยต่อของสามจังหวัด คือ พิษณุโลก เพชรบูรณ์ และ เลย เป็นสถานที่ท่องเที่ยว นักท่องเที่ยวมักมาชมดอกนางพญาเสือโคร่งที่เยอะที่สุดในประเทศไทย ในพื้นที่กว่า 1,200 ไร่ โดยมีต้นนางพญาเสือโคร่งนับหมื่นต้น โดยปกติจะบานในช่วงเดือน มกราคมของทุกปี

อ้างอิง
-------

1. ↑  สำนักงานราชบัณฑิตยสภา. *อักขรานุกรมภูมิศาสตร์ไทย เล่ม ๔ (อักษร ย-ฮ) ฉบับราชบัณฑิตยสภา*. พิมพ์ครั้งที่ ๔. กรุงเทพมหานคร : สหมิตรพริ้นติ้งแอนด์พับลิสชิ่ง, ๒๕๖๑. (แก้ไขปรับปรุงข้อมูลเมื่อ พ.ศ. ๒๕๖๓)
2. ↑  "ซากุระเมืองไทย "ภูลมโล" บานสะพรั่งสวยงามแล้ว เที่ยวได้ตั้งแต่วันนี้เป็นต้นไป". ผู้จัดการออนไลน์.
3. ↑  "ภูลมโล - อุทยานแห่งชาติภูหินร่องกล้า". ศูนย์เฝ้าระวังภัยคุกคามพื้นที่อุทยานแห่งชาติ.
**วัดเอี่ยมวรนุช** เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบ้านพานถม เขตพระนคร กรุงเทพมหานคร ปัจจุบันเจ้าอาวาสคือ พระครูศรีสุตาภรณ์ (คำนึง ป.ธ.๖)

ประวัติ
-------

วัดเอี่ยมวรนุชตั้งวัดเมื่อ พ.ศ. 2327 เดิมชื่อ **วัดท้องคุ้ง** ต่อมาปลัดนุชดำเนินการบูรณปฏิสังขรณ์ ชาวบ้านจึงเรียกว่า **วัดปลัดนุช** ต่อมาในสมัยพระบาทสมเด็จพระจุลจอมเกล้าเจ้าอยู่หัว ยายเอี่ยมได้สร้างพระอุโบสถ พระองค์จึงมีดำรัสว่าควรมีชื่อผู้สร้างร่วมอยู่ในวัดนี้ด้วย วัดนี้จึงมีชื่อว่า "วัดเอี่ยมวรนุช" นับแต่บัดนั้น วัดได้รับพระราชทานวิสุงคามสีมาเมื่อวันที่ 29 มกราคม พ.ศ. 2490

อาคารเสนาสนะและปูชนียวัตถุ
--------------------------

ด้านหน้าพระอุโบสถประดิษฐาน *หลวงพ่อพระบางประสิทธิโชค* หรือ *พระอีบาง* แต่เดิมนั้นประดิษฐานอยู่ทางภาคอีสานของไทย ภายในพระอุโบสถมีพระประธานประดิษฐานอยู่ มีพระอัครสาวกซ้ายขวา และด้านหน้าประดิษฐาน *หลวงพ่อสารพัดช่าง* เป็นองค์รองประธาน ด้านขวาของพระอุโบสถมีพระสีวลี

วิหารเจ้าแม่กวนอิมเป็นที่ประดิษฐานสิ่งศักดิ์สิทธิ์มากมาย เช่น พระโพธิสัตว์กวนอิม ประดิษฐานอยู่ตรงกลางวิหาร ด้านหลังมีพระพุทธรูปหลายองค์ ส่วนด้านซ้ายประดิษฐาน *พระศรีอริยเมตไตรย* และ *พระไภษัชยคุรุไวฑูรยประภาตถาคต* อีกมุมหนึ่งของวัดมีพุทธเจดีย์ปรินิพพานหรือเจดีย์ถวายพระเพลิงพระศาสดา ลักษณะเป็นมณฑปเล็ก ๆ สีขาว ภายในประดิษฐานพระเจ้าเข้านิพพาน วัดมีวิหารหลวงปู่ทวด ซึ่งภายในประดิษฐาน *หลวงปู่ทวดเหยียบน้ำทะเลจืด* นอกจากนี้ยังมีสิ่งศักดิ์สิทธิ์ที่ประดิษฐานอยู่โดยรอบวัด ไม่ว่าจะเป็นพระพรหม พระพิฆเนศ หลวงปู่ชีวกโกมารภัจจ์

คลังภาพ
-------

* หลวงพ่อพระบางประสิทธิโชคหลวงพ่อพระบางประสิทธิโชค
* พระประธานในอุโบสถพระประธานในอุโบสถ
* หลวงพ่อสารพัดช่างหลวงพ่อสารพัดช่าง
* พระไภษัชยคุรุไวฑูรยประภาตถาคตพระไภษัชยคุรุไวฑูรยประภาตถาคต
* หลวงปู่ทวดหลวงปู่ทวด
* พุทธเจดีย์ปรินิพพานพุทธเจดีย์ปรินิพพาน

อ้างอิง
-------

1. ↑  "วัดเอี่ยมวรนุช". พระสังฆาธิการ.
2. ↑  ก้อง กังฟู (19 กรกฎาคม 2558). "30 ปี...พระบางอยู่วัดเอี่ยม พิสูจน์ความเข้มขลังได้...ด้วยสายฝน". ไทยรัฐออนไลน์.
3. ↑  "รายงานทะเบียนวัด" (PDF). คลังข้อมูลเก่าเก็บจากแหล่งเดิม (PDF)เมื่อ 2017-10-13. สืบค้นเมื่อ 2021-01-08.
4. ↑  หนุ่มลูกทุ่ง (31 พฤษภาคม 2556). "เดินสายไหว้สิ่งศักดิ์สิทธิ์ 11 มหัศจรรย์ "วัดเอี่ยมวรนุช"". ผู้จัดการออนไลน์.

วิกิมีเดียคอมมอนส์มีสื่อที่เกี่ยวข้องกับ **วัดเอี่ยมวรนุช**
แม่แบบ:Campaignbox Western Front (World War II)
แม่แบบ:Canadian military actions in World War II

แม่แบบ:Campaignbox Liberation of the Netherlands
**ยุทธการที่แม่น้ำสเกลต์**ในสงครามโลกครั้งที่สองเป็นหนึ่งในปฏิบัติการทางทหารที่นำโดยกองทัพแคนาดาที่หนึ่ง กับหน่วยทหารแคนาดา โปแลนด์ และบริติซที่ติดตามมาด้วย เพื่อเปิดเส้นทางการเดินเรือไปยังแอนต์เวิร์ป ซึ่งที่นั้นเป็นท่าเรือที่จะสามารถใช้งานได้ในการจัดส่งเสบียงแก่ฝ่ายสัมพันธมิตรในยุโรปตะวันตกเฉียงเหนือ ด้วยภายใต้บัญชาการของกองทัพแคนาดาที่หนึ่งคือ พลโท กาย ไซมอนด์ส การรบได้เกิดขึ้นในทางตอนเหนือของเบลเยียมและทางตะวันตกเฉียงใต้ของเนเธอร์แลนด์ ตั้งแต่วันที่ 2 ตุลาคม - 8 พฤศจิกายน ค.ศ. 1944

การป้องกันที่ถูกสร้างขึ้นมาเป็นอย่างดีของกองทัพแวร์มัคท์ที่ได้จัดการอย่างล่าช้าแต่มีประสิทธิภาพ ในช่วงที่เยอรมันได้ทำให้เกิดน้ำท่วมบนพื้นที่ในบริเวณปากแม่น้ำสเกลต์ ทำให้การรุกของฝ่ายสัมพันธมิตรชะลอลง ภายหลังห้าสัปดาห์ของสู้รบที่ยากลำบาก กองทัพแคนาดาที่หนึ่ง, ได้มีจำนวนบาดเจ็บและล้มตายประมาณ 12,873 นายของทหารฝ่ายสัมพันธมิตร(ครึ่งนึงเป็นชาวแคนาดา) เป็นความประสบความสำเร็จในเคลียร์พื้นที่แม่น้ำสเกลต์ภายหลังจากการโจมตีแบบสะเทินน้ำสะเทินบกจำนวนมาก การข้ามสิ่งกีดขวาง และการจู่โจมที่มีราคาแพงในการเปิดพื้นดินโล่งๆ 

เมื่อฝ่ายป้องกันของเยอรมันได้ถูกคุกคามได้ไม่นาน, มันเป็นช่วงอีกสามสัปดาห์-วันที่ 29 พฤศจิกายน ค.ศ. 1944 ก่อนที่ขบวนเรือบรรทุกเสบียงขบวนแรกของฝ่ายสัมพันธมิตรสามารถขนส่งไปยังแอนต์เวิร์ป เนื่องจากมีความจำเป็นในเก็บกู้ระเบิดบนท่าเรือ

อ้างอิง
-------

1. ↑  *The Battle of the Scheldt*, Veterans Affairs Canada. 14 April 2014, สืบค้นเมื่อ 10 August 2014
รองศาสตราจารย์ **ประทุมพร วัชรเสถียร** (สกุลเดิม เหล่าวานิช ; ชื่อเล่น: ตุ้ง; 27 กันยายน พ.ศ. 2486 ที่ย่านบางรัก ถนนสีลม จังหวัดพระนคร — 20 ธันวาคม พ.ศ. 2553 ณ โรงพยาบาลจุฬาลงกรณ์ (67 ปี 84 วัน)) นามปากกา **ดวงใจ** เป็นนักวิชาการและผู้เชี่ยวชาญด้านการเมืองและนโยบายต่างประเทศแถบยุโรป, นักเขียน, นักจัดรายการวิทยุ และพิธีกรรายการโทรทัศน์ ตลอดจนเคยเป็นสมาชิกสภานิติบัญญัติแห่งชาติ, อาจารย์ประจำภาควิชาความสัมพันธ์ระหว่างประเทศ คณะรัฐศาสตร์ จุฬาลงกรณ์มหาวิทยาลัย, รองอธิการบดีฝ่ายวิเทศสัมพันธ์ จุฬาลงกรณ์มหาวิทยาลัย

ร.ศ.ประทุมพร เป็นรัฐศาสตรบัณฑิตแห่งจุฬาลงกรณ์มหาวิทยาลัย รุ่นที่ 14 จากนั้น ศึกษาต่อที่มหาวิทยาลัยเพนซิลวาเนีย สหรัฐ ได้ป็นมหาบัณฑิตด้านความสัมพันธ์ระหว่างประเทศ ส่วนด้านครอบครัว ประทุมพรนับถือศาสนาคริสต์นิกายโปรเตสแตนต์ และได้สมรสกับนายธีระ วัชรเสถียร สามีนับถือนิกายโรมันคาทอลิก มีบุตรชายด้วยกันคือนายพลธร วัชรเสถียร

ร.ศ.ประทุมพร เป็นที่รู้จักมากในบทบาทนักเขียน และสื่อมวลชน ในเหตุการณ์ 14 ตุลา พ.ศ. 2516 ด้วยเป็นหนึ่งใน 100 บุคคลที่ร่วมลงชื่อคัดค้านการดำรงตำแหน่งนายกรัฐมนตรีของจอมพลถนอม กิตติขจร ด้วย

ถึงแก่กรรมเมื่อเวลา 04.10 น. ของวันที่ 20 ธันวาคม พ.ศ. 2553 ณ โรงพยาบาลจุฬาลงกรณ์ หลังต่อสู้กับมะเร็งต่อมน้ำเหลืองมาระยะหนึ่ง ก่อนเสียชีวิตได้ทำพินัยกรรมมอบร่างของตนให้แก่คณะแพทยศาสตร์ จุฬาลงกรณ์มหาวิทยาลัยด้วย มีพิธีไว้อาลัย ณ คริสตจักรสืบสัมพันธวงศ์ กรุงเทพมหานคร การนี้ท่านผู้หญิงอรนุช อิศรางกูร ณ อยุธยา นางสนองพระโอษฐ์ได้อัญเชิญพวงหรีดของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารีตั้งเพื่อไว้อาลัย

เครื่องราชอิสริยาภรณ์
---------------------

* พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2535 –  เหรียญจักรพรรดิมาลา (ร.จ.พ.)

อ้างอิง
-------

1. ↑  เก็บถาวร 2005-03-14 ที่ เวย์แบ็กแมชชีน รศ.ประทุมพร วัชรเสถียร กับ "ดวงใจ" "จากดวงใจถึงคุณย่า.คอม จากสกุลไทย
2. 1 2  สามวา สองศอก (25 ธันวาคม 2553). "ถูกทุกข้อสามวาสองศอก: ดวงใจ". *ไทยโพสต์*. สืบค้นเมื่อ 26 มิถุนายน 2560. `{{cite web}}`: ตรวจสอบค่าวันที่ใน: `|accessdate=` (help)
3. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2010-12-26. สืบค้นเมื่อ 2010-12-27.
4. ↑
5. ↑
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2010-10-10 ที่ เวย์แบ็กแมชชีน, เล่ม ๑๒๔ ตอนที่ ๑๘ ข หน้า ๘, ๕ ธันวาคม ๒๕๕๐
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2007-01-08 ที่ เวย์แบ็กแมชชีน, เล่ม ๑๑๑ ตอนที่ ๒๑ ข หน้า ๑๗, ๓ ธันวาคม ๒๕๓๗
8. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๐ ตอนที่ ๓๖ ง ฉบับพิเศษ หน้า ๑๗๔, ๒๖ มีนาคม ๒๕๓๖
**วันชัยเหนือญี่ปุ่น** (อังกฤษ: Victory over Japan Day, V-J Day) หรือ**วันชัยในแปซิฟิก** (อังกฤษ: Victory in the Pacific Day, V-P Day) เป็นวันที่ประเทศญี่ปุ่นยอมจำนนในสงครามโลกครั้งที่สอง ส่งผลให้ยุติสงคราม คำนี้ใช้กับวันที่มีการประกาศการยอมจำนนของญี่ปุ่นในขั้นต้น คือ บ่ายวันที่ 15 สิงหาคม ค.ศ. 1945 ในประเทศญี่ปุ่น และด้วยข้อแตกต่างของเขตเวลา จึงหมายถึงวันที่ 14 สิงหาคม ค.ศ. 1945 (เมื่อมีการประกาศในสหรัฐอเมริกาและทวีปอเมริกาและหมู่เกาะแปซิฟิกตะวันออกที่เหลือ) เช่นเดียวกับวันที่ 2 กันยายน ค.ศ. 1945 ซึ่งมีการลงนามตราสารยอมจำนนอันยุติสงครามโลกครั้งที่สองอย่างเป็นทางการ

วันที่ 15 สิงหาคมเป็น V-J Day อย่างเป็นทางการสำหรับสหราชอาณาจักร ขณะที่พิธีฉลองอย่างเป็นทางการของสหรัฐ คือ วันที่ 2 กันยายน ในประเทศญี่ปุ่น วันที่ 15 สิงหาคมปกติเรียก "วันอนุสรณ์การยุติสงคราม" (ญี่ปุ่น: 終戦記念日 Shūsen-kinenbi) ทว่า ชื่ออย่างเป็นทางการของวันดังกล่าว คือ "วันอาลัยผู้เสียชีวิตในสงครามและภาวนาเพื่อสันติภาพ" (ญี่ปุ่น: 戦没者を追悼し平和を祈念する日 Senbotsusha o tsuitōshi heiwa o kinensuru hi) ชื่ออย่างเป็นทางการดังกล่าวมีมติเห็นชอบใน ค.ศ. 1982 โดยพระราชกฤษฎีกาของรัฐบาลญี่ปุ่น

รูปภาพ
------

* 
* 
* 
* 
* Board showing the year when the Second World War ended.Board showing the year when the Second World War ended.
* 
* 
*
**ทัศนศักดิ์ ถนอมสิทธิ์** ชื่อเล่น **กานต์** รู้จักกันในชื่อ **กานต์ ทศน** เกิดเมื่อวันที่ 1 มกราคม พ.ศ. 2544 เป็นนักแสดงชาวไทย มีชื่อเสียงมาจากการเข้าร่วมประกวดความสามารถในรายการ The Trainer ปั้นฝันสนั่นเวที ปี 5 เมื่อ พ.ศ. 2556 โดยผ่านเข้ารอบ 16 คนสุดท้าย เป็นตัวแทนทีมโจอี้บอย

ประวัติ
-------

**กานต์ ทศน** หรือ กานต์ **ทัศนศักดิ์ ถนอมสิทธิ์** เกิดวันที่ 1 มกราคม พ.ศ.2544 ที่อำเภอเมือง จังหวัดกาฬสินธุ์ จบการศึกษาที่โรงเรียนกาฬสินธุ์พิทยาสรรพ์ จังหวัดกาฬสินธุ์ ไต่เต้าสู่ฝ่าฟันตามความฝันจนกว่าจะประสบความสำเร็จ จนเป็นที่รู้จักในเพลงลูกทุ่งฮิต คาถาขุนแผน (หลวงพ่อกวย) 

โดยในวัยเด็ก กานต์ ทศน เป็นเด็กที่ชอบการร้องเพลงและฟังเพลงลูกทุ่งเป็นอย่างมาก และเริ่มแต่งเพลงเองตั้งแต่อยู่ป.6 และเขาก็ไม่ทิ้งความฝันที่จะเดินเข้าวงการเพลง ซึ่งเมื่อช่วงวัย 12 ปี ในปี 2556 กานต์ เดินทางมากรุงเทพกับเงิน 300 บาท เพื่อเข้าประกวดรายการ The Trainer ปั้นฝันสนั่นเวที ปี 5 

ซึ่งในการเข้าประกวดครั้งนั้น ก็ถือเป็นความสำเร็จหนึ่งก้าวที่ กานต์ ทำได้ เพราะเขาได้รางวัลเทพบุตรลูกทุ่งสุดเท่ห์เสน่ห์เย้ายวนใจมาครอง โดยในการประกวดครั้งนั้น กานต์ ได้นักร้องลูกทุ่งระดับตำนาน ยิ่งยง ยอดบัวงาม เป็นคู่ร้องในครั้งนั้น 

จากนั้นในปี พ.ศ. 2557 กานต์ ได้เจ้าประกวดสิงห์ไลฟ์ จนได้เจอกับ อาจารย์กานต์ ใหญ่สว่าง เจ้าของค่าย Music Factor และเป็นโปรดิวเซอร์ในเพลงนี้ และนั้นเองคือจุดเริ่มต้นการทำเพลงของ กานต์ เพราะอาจารย์ได้ชวนเขามาทำเพลง ในนามวง The Pharmacy และเป็นที่มาของเพลง ด้วยความเต็มใจ และ เสียเพื่อน

ผลงานเพลง
---------

| ปี | รายชื่อเพลง | หมายเหตุ |
| --- | --- | --- |
| 2562 | ฮักบ่มีสถานะ |  |
| 2563 | อสูรกาย |  |
| พ่ายฮัก |  |
| อาวุธรัก | Ft. แพมมี่ ใบข้าว ไทบ้านเดอะซีรีส์ |
| บ่ดื้อจังได๋ลูกไผ๋เจ้าว่า | Ft. ใบข้าว ไทบ้านเดอะซีรีส์ |
| 2565 | คาถาขุนแผน (หลวงพ่อกวย) |  |
| เจ้าเงาะ | Ft. กวาง จิรพรรณ |
| บ่ทันเฮ็ดใจ | Ost. นางฟ้าลำแคน |
| กิมมิคเสกรัก |  |
| 2566 | มนต์พระกาฬ (หลวงพ่อกวย) |  |
| นาคานาคราช |  |
| หนุมานโชคพันล้าน (หลวงปู่มหาศิลา) |  |
| พระลักษณ์ฮักนางไอ่ | Ft. ยูกิ ไหทองคำ |
| บารมีพ่อครู (หลวงพ่อเดิม) |  |
| เวสสุวรรณทันใจ (วัดคันธาราม ทุ่งอ้อ) |  |
| 2567 | ถ้าโลกมันกลมทำไมเธอถึงไม่วนกลับมา |  |
| พระพุทธเจ้า 5 พระองค์ (หลวงปู่มหาศิลา) |  |
| นะพระแม่โพสพ (วัดเขาไม้แดง) |  |
| ดินแดนแห่งธรรม | Ft. ใบข้าว ไทบ้านเดอะซีรีส์ Ost. ภูลังกา |

ผลงานละครโทรทัศน์
-----------------

| ปี | เรื่อง | รับบท | ออกอากาศ | หมายเหตุ |
| --- | --- | --- | --- | --- |
| 2563 | นางฟ้าลำแคน | แมน ขอนเนียม | ช่องวัน 31 |  |
| 2565 | ทายาทพันธุ์ข้าวเหนียว | กานต์ |  |
| 2567 | ภูลังกา | เมฆ |  |
| ดั่งธรณี | หาญ |  |
| เทียนซ่อนแสง |  |  |

ผลงานภาพยนตร์
-------------

| ปี | เรื่อง | รับบท | ช่อง | หมายเหตุ |
| --- | --- | --- | --- | --- |
| 2562 | หน้าฮ่าน |  |  |  |
| 2567 | วังดอกหญ้า |  | เมเจอร์รังสิต |  |
|

แหล่งข้อมูลอื่น
---------------

* ทัศนศักดิ์ ถนอมสิทธิ์ ที่อินสตาแกรม
**พระยายะหริ่ง (นิตีมุง)** (มลายู: Nik Timun) เป็นเจ้าเมืองยะหริ่งคนที่ 5 พระบาทสมเด็จพระจอมเกล้าเจ้าอยู่หัวทรงโปรดเกล้าแต่งตั้งปกครองเมืองยะหริ่งต่อจากพระยายะหริ่ง (สุลต่านเดวา) พร้อมทั้งแต่งตั้งนิเมาะ ผู้น้องต่างมารดาเป็น "รายามุดา" ซึ่งเมืองยะหริ่งในสมัยนั้นเป็นหนึ่งในเจ็ดหัวเมืองประเทศราชมลายูปัตตานีของสยาม

ประวัติ
-------

พระยายะหริ่ง (นิตีมุง) เป็นบุตรคนโตของพระยายะหริ่ง (นิยูโซฟ) อดีตเจ้าเมืองปัตตานี ได้ว่าราชการเมืองอยู่ที่วังของพระยายะหริ่ง(นิยูโซฟ) ผู้เป็นบิดา ครั้นพระยายะหริ่ง (นิตีมุง) ถึงแก่พิราลัยได้แต่งตั้งนิเมาะ ผู้น้องต่างมารดาเป็นพระยายะหริ่งแทน โดยได้รับบรรดาศักดิ์เป็นพระยาพิพิธเสนามาตยาธิบดีศรีสงคราม เจ้าเมืองยะหริ่ง ต่อมาได้รับบรรดาศักดิ์เป็นพระยาพิบูลเสนานุกิจพิชิตเชษฐภักดี (นิเมาะ) ในตำแหน่งจางวางกำกับราชการเมืองยะหริ่ง

บุตร-ธิดา
---------

พระยายะหริ่ง (นิตีมุง) มีบุตรธิดา 4 คน ได้แก่

**1. พระวิเศษวังษา** **(นิกูวง)** ในสมัยพระวิเศษวังษาได้ร่วมกับรายาสาบันบริจาคที่ดินเพื่อสร้างที่ว่าการอำเภอยะหริ่ง

* 1.1.นิสกรูว อับดุลบุตร
	+ 1.1.1.นิมะ
	+ 1.1.2.นินะฮ
	+ 1.1.3.นิเมาะ
* 1.2.นิตีมุง สนิบุตร
* 1.3.นิเนาะ สนิบุตร
	+ 1.3.1.ตูแวซง สะดี
	+ 1.3.2.ตูแวแย

**2. ตวนเซาะ อัลยุฟรี**

* 2.1.ซัยยิดอุมา อัลยุฟรี

**3. กูบอซู สนิบุตร**

* 3.1.ตวนสปีเย๊าะ สนิบุตร
	+ 3.1.1.ตวนกรือเมาะ หะยีนิเยะ
	+ 3.1.2.ตวนกูตง อัลอาตัส
		- 3.1.2.1 ตวนชารีฟะห์ ยามีลา อัลอาตัส
		- 3.1.2.2 ตวนชารีฟะห์เซาะ อัลอาตัส
* 3.2.ตวนตือเงาะห์
* 3.3.ตวนกือจิ แสแร

**4. ไม่ทราบชื่อ**

อ้างอิง
-------

1. ↑  การปกครองบริเวณ7หัวเมือง (PDF). p. 136.
2. ↑  เอกสารที่เกี่ยวข้องกับการปกครองบริเวณ7หัวเมือง (PDF). p.15.
สำหรับวัดราษฎร์สามัคคีแห่งอื่น ดูที่ วัดราษฎร์สามัคคี

**วัดราษฎร์สามัคคี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางหลวง อำเภอบางเลน จังหวัดนครปฐม ตั้งอยู่ริมฝั่งแม่นํ้าท่าจีน ฝั่งตะวันออก (อยู่ทางใต้ลํ้านํ้าของที่ตั้งปัจจุบัน ประมาน 400 เมตร) มีเขตติดต่อกับจังหวัดสุพรรณบุรี ถือเป็นวัดที่อยู่เหนือสุดตามลำนํ้าท่าจีนในเขตจังหวัดนครปฐม มีเนื้อที่ 52 ไร่ 32 ตารางวา ที่ธรณีสงฆ์ 84 ไร่ 1 งาน 84 ตารางวา ปัจจุบันมีพระอธิการแสวง อภินนฺโท ดำรงตำแหน่งเจ้าอาวาส

วัดราษฎร์สามัคคี เดิมชื่อวัดเรียกตามชื่อหมู่บ้าน คือมีชื่อว่า **วัดบางน้อย** บ้างระบุว่า **วัดบางน้อยนอก** ต่อมาย้ายมาสร้างอยู่ในที่ปัจจุบันและเปลี่ยนชื่อใหม่ "วัดราษฎร์สามัคคี" ตั้งวัดเมื่อ พ.ศ. 2401 ได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2452 ได้รับพระราชทานวิสุงคามสีมาครั้งหลังเมื่อ พ.ศ. 2509 ภายในวัดมีศูนย์การเรียนรู้ชุมชนวัดราษฎร์สามัคคี ให้ความรู้ด้านสมุนไพรต่าง ๆ อยู่ในบริเวณของโรงเรียนวัดราษฎร์สามัคคี และสวนสุโขทัยเป็นแหล่งเรียนรู้เกี่ยวกับพระพุทธรูปสมัยสุโขทัย

ปูชนียวัตถุที่สำคัญ มีพระพุทธรูปศิลปะสุโขทัยยุคต้นที่มีความงดงาม นามว่า *หลวงพ่อสุโขทัยธรรมราชา* เป็นพระพุทธรูปปางสะดุ้งมาร หน้าตักกว้าง 24 นิ้ว ความสูงวัดจากฐานถึง ปลายเศียร 32 นิ้ว องค์พระเป็นทองสัมฤทธิ์ทั้งองค์

รายนามเจ้าอาวาส
---------------

* หลวงปู่เทศ
* หลวงปู่เถา
* หลวงปู่หมวก
* หลวงพ่อเถ่อ
* อาจารย์ย้อย
* พระครูพุทธบาล (เฉื่อย คงคาหลวง) พ.ศ. 2491
* อาจารย์เปีย พ.ศ. 2491–2498
* พระครูโกมุทสมานคุณ (บัว) พ.ศ. 2500–2553
* พระครูใบฎีกา พายัพ สุทฺธิโสรโณ พ.ศ. 2553–
* พระอธิการแสวง อภินนฺโท

อ้างอิง
-------

1. ↑  "วัดราษฎร์สามัคคี". สำนักงานพระพุทธศาสนาแห่งชาติ.
2. ↑  "หลวงพ่อสุโขทัยธรรมราชา". ศูนย์ข้อมูลกลางทางวัฒนธรรม.
สำหรับวัดสิงห์แห่งอื่น ดูที่ วัดสิงห์

**วัดสิงห์** เป็นวัดโบราณ ตั้งอยู่ริมคลองสนามชัย (คลองด่าน) ด้านหลังสถานีรถไฟวัดสิงห์ เขตจอมทอง ทางวัดเปิดสอนพระปริยัติธรรมแผนกนักธรรมเริ่มตั้งแต่ พ.ศ. 2480 เป็นต้นมา สำหรับการศึกษาทางโลก มีโรงเรียนมัธยมวัดสิงห์ซึ่งทางวัดให้การสนับสนุนตั้งอยู่ในที่ธรณีสงฆ์ของวัดด้วย

ประวัติ
-------

เนื่องจากบริเวณใกล้เคียงกับวัดเป็นชุมชนหนาแน่น จึงมีการบูรณะและสร้างเสริมถาวรวัตถุภายในวัดจนกลายเป็นวัดขนาดใหญ่แห่งหนึ่งในย่านนี้ แต่เดิมคงเป็นวัดขนาดเล็ก ตั้งอยู่ริมคลองสนามชัยที่เป็นเส้นทางคมนาคมติดต่อระหว่างแม่น้ำเจ้าพระยากับแม่น้ำท่าจีน มีหลักฐานพบว่า วัดสิงห์มีมาตั้งแต่สมัยกรุงศรีอยุธยา หากจะกำหนดอายุถือจากใบเสมาเป็นหลัก เข้าใจว่า สร้างมาแต่สมัยสมเด็จพระเจ้าอยู่หัวบรมโกศ ด้วยเป็นเสมาของยุคนั้นแท้ ๆ อีกประการหนึ่ง ลวดลายปูนปั้นกระจกมีรูปปั้นเทพนมติดตั้งตรงช่อฟ้าและหางหงส์ แบบเดียวกับวัดท่าหลวง อำเภอวิเศษชัยชาญ จังหวัดอ่างทอง จึงคาดว่าเป็นวัดรุ่นเดียวกัน

ศิลปกรรมและสถาปัตยกรรม
----------------------

โบสถ์หลังเก่าก่อผนังหนาทรงวิลันดาสมัยอยุธยา หน้าบรรณปั้นปูนรูปลายพะเนียงประดับถ้วยชาม ตอนล่างหน้าบรรณปั้นลักษณะจำลอง เขามอ คันทวยสลักไม้สวยงาม หน้าอุโบสถต่อเพิงยื่นออกมา เสารับเพิงเป็นเสาเหลี่ยมย่อมมุม 12 คาดว่าต่อภายหลังในอยุธยาตอนปลาย (เหตุเพราะอยุธยาตอนต้นไม่มี) ในปัจจุบันทางวัดสร้างโบสถ์หลังใหม่และใช้เสมาเก่าเฉพาะที่สมบูรณ์ดีเท่านั้น

ส่วนพระประธานในโบสถ์เก่า ทำด้วยก่ออิฐฉาบปูน ลงรักปิดทองและมีพระพุทธรูปอีกองค์หนึ่ง ได้อัญเชิญย้ายมาวิหารหลังใหม่ มาทราบภายหลังว่า พระพุทธรูปองค์นี้เป็นเนื้อหินทรายแดง (ศิลาแลง) คาดว่าเป็นพระพุทธรูปสมัยสุโขทัยหรืออยุธยาตอนต้น เป็นพระพุทธรูปปาง อู่ทอง นั่งขัดสมาธิ ชาวบ้านเรียกว่า หลวงพ่อดำ

นอกจากนี้ยังมีชิ้นส่วนพระพุทธรูปหินทรายแดงสมัยอยุธยาอยู่บริเวณโคนต้นโพธิ์และต้นมะขามหน้าวิหารหลวงพ่อดำอีกมาก คาดว่ามีอายุไม่ต่ำกว่า 300–400 ปี

ลำดับเจ้าอาวาส
--------------

|  |  |  |  |
| --- | --- | --- | --- |
| **ลำดับที่** | **รายนาม** | **เริ่มวาระ** | **สิ้นสุดวาระ** |
| 1 | พระอาจารย์ทัด |  ? |  ? |
| 2 | พระอาจารย์จุ่น |  ? |  ? |
| 3 | พระอาจารย์พัน |  ? |  ? |
| 4 | พระอธิการจำปา |  ? |  ? |
| 5 | พระอธิการสุดใจ ธมฺมธีโร |  ? | พ.ศ. 2495 |
| 6 | พระครูอุดมสิกขกิจ (ฉ่อง อุตตฺโม) | พ.ศ. 2496 | พ.ศ. 2531 |
| 7 | พระครูวิบูลวัฒนวิธาน (แกละ ฐิตธฺมโม) | พ.ศ. 2532 | พ.ศ. 2545 |
| 8 | พระครูนวการวิมล ดร.(สง่า สิริธโร) | พ.ศ. 2546 | พ.ศ. 2566 |
| 9 | พระครูปริยัติประภัสสร (สมบูรณ์ ปภสฺสโร ป.ธ.3) | พ.ศ.2567 | ปัจจุบัน |

ระเบียงภาพ
----------

* พระประธานในอุโบสถพระประธานในอุโบสถ
* พระประธานในอุโบสถเก่าพระประธานในอุโบสถเก่า
* หลวงพ่อดำในวิหารมณฑปหลวงพ่อดำในวิหารมณฑป
* อุโบสถหลังเก่าอุโบสถหลังเก่า

อ้างอิง
-------

1. ↑  รายชื่อวัดในจังหวัดกรุงเทพมหานคร
2. ↑  น. ณ ปากน้ำ (นามแฝง). ศิลปกรรมในบางกอก. (พระนคร : โรงพิมพ์เฟื่องอักษร, 2514), หน้า 187

วิกิมีเดียคอมมอนส์มีสื่อที่เกี่ยวข้องกับ **วัดสิงห์ (จอมทอง)**
**อะบูลฮัจญาจญ์ มุญาฮิด อิบน์ ญับร์ อัลกอรี** (อาหรับ: مُجَاهِدُ بْنُ جَبْرٍ) (ฮ.ศ. 642–722) เป็นตาบิอีน และเป็นหนึ่งใน นักวิชาการอิสลามยุคแรกที่สำคัญ ตัฟซีร อัลกุรอานของท่าน เชื่อกันว่าเป็นแหล่งอรรถกถาแบบเป็นลายลักษณ์อักษรที่เก่าแกุ่สุดที่มีอยู่ แม้ว่าจะมีเพียงเศษเสี้ยวเท่านั้นที่เข้ามาถึงยุคของเรา ตั้งแต่สมัยอุมัยยะฮ์

ชีวประวัติ
----------

นามเต็มๆ ของท่านเรียกว่า "มุญาฮิด อิบน์ ญับร์, เมาลา อัสซาอิบ อิบน์ อะบี อัสซาอิบ อัลมัคซูมี อัลกุร็อยชี" นิสบะฮ์ (การอิงตนเป็น) อัลมัคซูมี เป็นเพราะท่ารเป็นทาสรับใช้ของใครบางคนจากชนเผ่าบะนูมัคซูม

ท่านมูญาฮิดเป็นหนึ่งในนักตัฟซีร อัลกุรอานชั้นนำ และนักอธิบายรุ่นต่อจากนะบีมุฮัมมัด และเศาะฮาบะฮ์ของท่าน ท่านเป็นคนแรกที่รวบรวมคำอธิบายอัลกุรอานเป็นลายลักษณ์อักษร ซึ่งท่านกล่าวว่า "ไม่อนุญาตให้ผู้ที่ศรัทธาต่ออัลลอฮ์และวันพิพากษาพูดอัลกุรอานโดยไม่ต้องเรียนภาษาอาหรับมาตราฐาน"[] กล่าวกันว่าท่านได้ศึกษาภายใต้ท่านอะมีรุลมุอ์มินีน อะลี อิบน์ อะบี ฏอลิบ จนกระทั่งท่านเสียชีวิต เมื่อถึงจุดนั้น ท่านเริ่มศึกษากับอิบน์ อับบาส เศาะฮาบะฮ์ของท่านนะบีซึ่งเป็นที่รู้จักในนาม บิดาแห่งการอธิบายคัมภีร์ มุญาฮิด อิบน์ ญับร์ เป็นที่รู้กันว่าเต็มใจที่จะค้นหาความหมายที่แท้จริงของโองการในอัลกุรอาน และได้รับการพิจารณาให้เป็นชายผู้ชอบเดินทาง อย่างไรก็ตาม ไม่มีหลักฐานว่าท่านเคยเดินทางออกนอกคาบสมุทรอาหรับ

ผลงาน
-----

อิบน์ ซะอ์ด บันทึกในเฏาบะกอต (6:9) และที่อื่นๆ ว่าท่านอ่านคำอธิบายอัลกุรอานร่วมกับอิบน์ อับบาสถึงสามสิบครั้ง

กล่าวกันว่าท่านมุญาฮิด อิบน์ ญับร์ เป็นที่พึ่งในแง่ของ ตัฟซีร ตามคำกล่าวของซุฟยาน อัษเษารี ซึ่งกล่าวว่า: "หากท่านได้รับการตัฟซีรของมุญาฮิด ก็เพียงพอแล้วสำหรับท่าน"

อรรถกถาโดยทั่วไปเป็นไปตามหลักการ 4 ประการ ดังนี้:

1. อัลกุรอานสามารถอธิบายได้จากส่วนอื่นๆ ของอัลกุรอาน ตัวอย่างเช่น ในการอถรรกถากุรอาน 29:13 ท่านใช้ความหมายจากกุรอาน 16:25
2. การอธิบายด้วยหะดีษ
3. เหตุผล
4. ความคิดเห็นทางภาษา

*ญามิอ์ อัลบะยาน* โดย อัฏเฏาะบะรี ระบุถึงเนื้อหาเชิงอรรถกถาจำนวนมากว่าเป็นของมุญาฮิด[]

สิ่งที่ทิ้งไว้
--------------

### มุมมองของบรรดานักวิชาการอิสลาม

ท่านถูกจัดอยู่ในประเภทผู้รายงานหะดีษที่ *ษิเกาะฮ์* (กล่าวคือน่าเชื่อถือมาก)

อัลอะอ์มัช กล่าวว่า:

*"มุญาฮิดเปรียบเสมือนชายที่มีสมบัติ เมื่อใดก็ตามที่ท่านพูด ไข่มุกจะออกมาจากปากของท่าน"*
หลังจากยกย่องท่านด้วยคำพูดที่คล้ายกัน อัษษะฮะบี ได้กล่าวว่า: "ประชาชาติอุมมะฮ์มีมติเป็นเอกฉันท์ว่ามุญาฮิดเป็นอิหม่ามผู้คู่ควรในอิจญ์ติฮาด"[  ]

ดูเพิ่ม
-------

* กิรออะฮ์
* อะห์รูฟ
* การอ่านสิบแบบ
* นักอ่านทั้งเจ็ด

ลิงค์ภายในอก
------------

* Mujaahid ibn Jabr (مُجَاهِدْ بِنْ جَبْر) – Siyar A`laamin Nubalaa of Imaam adh-Dhahabee | Dawud Burbank
* Biography of Mujahid
* (ในภาษาฝรั่งเศส) Complete biography of Mujahid Ibn Jabr

แม่แบบ:Quranic qira'ates

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* FAST
* ISNI
* VIAF

 |
| ประจำชาติ | 
* เยอรมนี
* อิสราเอล
* สหรัฐ

 |
| ประชาชน | 
* Deutsche Biographie

 |
| อื่น ๆ | 
* İslâm Ansiklopedisi

 |

อ้างอิง
-------

1. 1 2 3 4  "Mujahid". *www.livingislam.org*.
2. ↑  Ayoub, Mahmoud (1984). *The Qur'an and Its Interpreters*. Vol. 1. SUNY Press. ISBN 978-0-87395-727-4.
**ดั่ง วัน เลิม** (เวียดนาม: *Đặng Văn Lâm*; รัสเซีย: Лев Шонович Данг, อักษรโรมัน: *Lev Sonovich Dang*; เกิด 13 สิงหาคม ค.ศ. 1993) เป็นนักฟุตบอลอาชีพชาวเวียดนามเชื้อสายรัสเซียเล่นในตำแหน่งผู้รักษาประตูให้กับบิ่ญดิ่ญ ในวี.ลีก ดิวิชัน 1 และทีมชาติเวียดนาม

เขาเป็นส่วนหนึ่งของทีมชาติเวียดนาม ในชุดแชมป์เอเอฟเอฟ ซูซูกิคัพ 2018 โดย ดั่ง วัน เลิม เป็นผู้เล่นชาวเวียดนามคนแรกที่ได้ย้ายไปอยู่กับทีมในเจลีก ดิวิชัน 1

สโมสร
-----

ดั่ง วัน ลัม เกิดเมื่อวันที่ 13 สิงหาคม พ.ศ. 2536 ที่มอสโก ประเทศรัสเซีย ในครอบครัวที่มีพ่อเป็นเวียดนามชื่อ ดั่ง วัน เซิน และแม่เป็นรัสเซียชื่อ ออลกา จูโควา โดยวัน เลิมเริ่มต้นอาชีพกับสโมสรฮหว่างอัญซาลาย แต่หลังจากเริ่มต้นได้ไม่นานเขาถูกยืมไปเล่นกับทีมสาขาในลาวได้แก่ฮหว่างอัญอัตตะปือ และเส้นทางของเขาก็สะดุดลง วัน เลิมเดินทางกลับบ้านเกิดของเขาร่วมทีมในดิวิชั่นล่าง ๆ ของฟุตบอลรัสเซีย และใน พ.ศ. 2558 เขากลับมาร่วมกับสโมสรไฮฟองในเวียดนาม หลังจากล้มเหลวในฤดูกาลแรก เขากลายเป็นตัวหลักในฤดูกาล 2559 และสร้างความฮือฮาด้วยการถูกเรียกตัวติดทีมชาติในเวลาอันรวดเร็วโดยโค้ช ฟุตบอลทีมชาติเวียดนาม ในเวลานั้น โทชิยะ มิอูระ

หลังจากลงเล่นให้กับสโมสรไฮฟองนานถึง 3 ปีพร้อมกับสถิติการลงเล่นทั้งสิ้น 59 นัด วัน เลิม ตัดสินใจย้ายมาเฝ้าเสาให้กับสโมสรยักษ์ใหญ่ของศึกไทยลีกอย่างสโมสร เอสซีจี เมืองทอง ยูไนเต็ด ในฤดูกาล 2562

ทีมชาติ
-------

ในวันที่ 20 สิงหาคม พ.ศ. 2562 ดั่ง วัน เลิม มีชื่อติดทีมชาติเวียดนามในการแข่งขันฟุตบอลโลกรอบคัดเลือก นัดที่เวียดนามจะบุกไปเยือนไทย

เกียรติประวัติ
--------------

**ทีมชาติเวียดนาม**

* ฟุตบอลชิงแชมป์แห่งชาติอาเซียน (1) : 2561

อ้างอิง
-------

1. ↑
2. ↑  "เวียดนามแบโผ26แข้งคัดบอลโลก". สืบค้นเมื่อ 20 สิงหาคม 2562. `{{cite web}}`: ตรวจสอบค่าวันที่ใน: `|accessdate=` (help)

แหล่งข้อมูลอื่น
---------------

* ข้อมูลของดั่ง วัน เลิมที่ soccerway.com
**วันชัยในทวีปยุโรป** (อังกฤษ: Victory in Europe Day หรือ VE Day) หมายถึง วันที่ 7 ถึงวันที่ 8 พฤษภาคม ค.ศ. 1945 คือ วันที่ฝ่ายสัมพันธมิตรยอมรับการยอมจำนนอย่างไม่มีเงื่อนไขของนาซีเยอรมนี ในวันที่ 30 เมษายน หลังจากอดอล์ฟ ฮิตเลอร์ฆ่าตัวตายที่หลุมหลบภัยในกรุงเบอร์ลิน ตำแหน่งประธานาธิบดีเยอรมนีตกเป็นของ คาร์ล เดอนิทซ์ เขาได้ลงนามในสนธิสัญญายอมจำนนในวันที่ 7 พฤษภาคม ในเมืองแรมส์ ฝรั่งเศส นอกจากนั้นวิลเฮล์ม ไคเทล ผู้บัญชาการทหารสูงสุดของกองทัพเวร์มัคได้ลงนามในสนธิสัญญายอมจำนนต่อสหภาพโซเวียตในวันที่ 8 พฤษภาคม ในกรุงเบอร์ลิน เยอรมนี

การเฉลิมฉลอง
------------

วินสตัน เชอร์ชิลล์โบกมือให้แก่ฝูงชนชาวอังกฤษเหนือไวท์ฮอล์ในวันที่ 7 พฤษภาคม ค.ศ. 1945 วันชัยในทวีปยุโรป
Britain remembers the 50th anniversary in 1995 with a Lancaster bomber dropping poppies in front of Buckingham Palace
ในวันนั้น ได้มีการจัดการเฉลิมฉลองกันครั้งใหญ่ โดยเฉพาะอย่างยิ่ง ในกรุงลอนดอน ซึ่งประชาชนชาวอังกฤษกว่าล้านคนได้มาเฉลิมฉลองกันในบรรยากาศการเล่นรื่นเริงในการสิ้นสุดของสงครามในทวีปยุโรป แม้ว่าการปันส่วนอาหารและเสื้อผ้าจะยังคงกินเวลาต่อไปอีกหลายปี และในความเป็นจริงแล้ว การปันส่วนอาหารกินเวลายาวนานยิ่งกว่าช่วงเวลาของสงครามโลกครั้งที่สองเสียอีก ฝูงชนได้มารวมตัวกันที่จัตุรัสทราฟัลการ์ไปจนถึงพระราชวังบักกิงแฮม ที่ซึ่ง พระเจ้าจอร์จที่ 6 พระราชินีเอลิซาเบธ และนายกรัฐมนตรี วินสตัน เชอร์ชิลล์ ได้ปรากฏตัวเหนือระเบียงของพระราชวังต่อหน้าประชาชน เจ้าหญิงเอลิซาเบธและเจ้าหญิงมาร์กาเร็ตได้รับอนุญาตให้เดินไปปะปนอยู่กับฝูงชนที่มาชุมนุมนั้น และมีส่วนร่วมในการเฉลิมฉลองด้วย

ในสหรัฐอเมริกา ประธานาธิบดีแฮร์รี ทรูแมน ผู้ซึ่งจัดงานวันเกิดครบรอบ 61 ปีของเขาเอง ได้อุทิศชัยชนะเพื่อเป็นเกียรติแก่ประธานาธิบดีคนก่อนหน้าแฟรงกลิน ดี. โรสเวลต์ เพราะว่าเขาได้รับมอบหมายให้เป็นผู้ยุติสงคราม โรสเวลต์ถึงแก่อสัญกรรมไม่กี่เดือนก่อนหน้าการยอมจำนนจะกิดขึ้น ในวันที่ 12 เมษายน ฝูงชนจำนวนมากมารวมตัวกันที่ชิคาโก ลอสแองเจิลลิส ไมอามี โดยเฉพาะอย่างยิ่ง ไทมส์สแควร์ ในนครนิวยอร์ก

ส่วนสหภาพโซเวียตและประชาชนจำนวนมากได้จัดงานเลิมฉลองวันชัย(ยุโรปตะวันออก) ในมหาสงครามรักชาติในวันที่ 9 พฤษภาคมแทน หลังนาซีเยอรมันได้ลงตราสารยอมจำนนในคืนวันที่ 8 พฤษภาคม ค.ศ.1945 รัฐบาลโซเวียตได้มีการจัดสวนสนามทหารในกองทัพแดง ณ จตุรัสแดงในกรุงมอสโก

การกำหนดวันหยุดราชการ
---------------------

บางประเทศมีการกำหนดให้วันที่ 8 พฤษภาคม ให้เป็นวันหยุดราชการ อย่างเช่น

* ฝรั่งเศส
* เช็กเกีย เป็น *Den vítězství* หรือ *Den osvobození* (วันแห่งการปลดปล่อย)
* สโลวาเกีย เป็น *Deň víťazstva nad fašismom* (วันชัยเหนือลัทธิฟาสซิสต์)
* เยอรมนีตะวันออก เป็น *Tag der Befreiung* (วันแห่งการปลดปล่อย)

ส่วนสหประชาชาติกำหนดมให้วันที่ 8 และ 9 พฤษภาคม เป็นช่วงเวลาแห่งความทรงจำและการปรองดองกัน ตามมติที่ 59/26 ของสมัชชาใหญ่แห่งสหประชาชาติที่กำหนดเมื่อวันที่ 22 พฤศจิกายน ค.ศ. 2004 เพื่อเป็นเกียรติแก่ความทรงจำในสงครามโลกครั้งที่สอง

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2011-11-12. สืบค้นเมื่อ 2011-05-02.
2. ↑  Associated Press (May 9, 1945). "Victory Wreath From Truman Is Laid On Hyde Park Grave of War President". *New York Times*. p. 15.
3. ↑  "sandiego.edu article". คลังข้อมูลเก่าเก็บจากแหล่งเดิมเมื่อ 2008-05-15. สืบค้นเมื่อ 2011-05-02.

ดูเพิ่ม
-------

* การสิ้นสุดสงครามโลกครั้งที่สองในทวีปยุโรป
* วันชัยเหนือญี่ปุ่น
**แค** เป็นต้นไม้ขนาดเล็กในสกุลโสน มีชื่อพื้นเมืองอื่นอีกดังนี้: แคบ้าน (กลาง) แคขาว แคแดง (กทม. เชียงใหม่) แค (กลาง) แคดอกแดง แคดอกขาว

ลักษณะทางพฤกษศาสตร์
-------------------

แคเป็นไม้ยืนต้นขนาดเล็กถึงกลางสกุลโสนสูงประมาณ 3–10 เมตร แตกกิ่งก้านสาขามากไม่เป็นระเบียบ เปลือกเป็นสีน้ำตาลเข้ม มีรอยขรุขระหนา ใบประกอบแบบขนนกเรียงสลับ ใบย่อยมีขนาดเล็กรูปขอบขนาน ขอบใบเรียบ ปลายใบมนกว้าง ดอกคล้ายดอกถั่ว ออกดอกแบบช่อตรงซอกใบ มีสีขาว ผลมีลักษณะเป็นฝักกลมยาว 20–40 เซนติเมตร สีเขียวอ่อน ใช้รับประทานเป็นอาหารได้ เมล็ดมีลักษณะเหมือนลิ่มผสมเกสรโดยนก ขยายพันธุ์ด้วยเมล็ด มีอายุได้ประมาณ 20 ปี แต่ถ้าหักยอดบ่อย ๆ จะทำให้มีอายุสั้นลง

การกระจายพันธุ์
---------------

กระจายพันธุ์ด้วยเมล็ด เชื่อกันว่ามีถิ่นกำเนิดจากประเทศอินเดียหรือเอเชียตะวันออกเฉียงใต้และเจริญเติบโตได้ทุกพื้นที่ทั่วโลกในเขตร้อนชื้น

การใช้ประโยชน์
--------------

ยอดอ่อนและใบอ่อนสามารถนำมาปรุงอาหารได้ เป็นสมุนไพรช่วยดับพิษร้อนถอนพิษไข้ ดอกใช้เป็นอาหาร แก้ไข้หัวลม และช่วยบำรุงอาหาร ฝักอ่อนใช้เป็นอาหารได้

### การเกษตร

แคเป็นต้นไม้พื้นบ้าน เป็นไม้เนื้ออ่อน นิยมปลูกเป็นรั้วบ้าน คันนา และริมถนน ปลูกได้ในทุกพื้ที่ทั้งดินเหนียว ดินร่วน สามารถปลูกไว้ในบริเวณบ้านเพื่อปรับพื้นที่ให้มีปุ๋ย เนื่องจากใบแคที่ผุแล้วทำให้ดินอุดมสมบูรณ์ มีธาตุอาหารมากขึ้น เมื่อเมล็ดแก่จัดจะแพร่พันธุ์ด้วยเมล็ด มีอายุประมาณ 20 ปี และเจริญเติบโตได้ทุกพื้นที่ทั่วโลกในเขตร้อนชื้น

### ประกอบอาหาร

ดอกแคลวกกับผักอื่น
ดอกแค
ดอกแคแดง
ส่วนที่นำมารับประทานได้ของแค คือ ยอดอ่อน ฝักอ่อนออกในช่วงฤดูฝน ใบอ่อนมีรสหวาน ดอกอ่อนออกในช่วงฤดูหนาว ดอกแคมีเส้นใยอาหาร แคลเซียม ฟอสฟอรัส เหล็ก แคโรทีน วิตามินเอ วิตามินบีหนึ่ง วิตามินบีสอง และวิตามินซี ก่อนนำไปทำอาหารต้องดึงเอาเกสรออกก่อนเพื่อลดความขม ส่วนที่รับประทานได้ของแคสามารถนำไปปรุงอาหารได้หลายอย่าง อาทิ เช่น แกงส้มดอกแค แกงเหลืองปลากระพงดอกแค ดอกใบยอกฝักอ่อนของแคนำมาลวกจิ้มน้ำพริกได้ ล้วนเป็นอาหารที่มีคุณค่าให้ประโยชน์ทั้งสิ้น

### ยารักษาโรค

* นำเปลือกแคมาต้ม คั้นน้ำรับประทานแก้ท้องร่วง แก้บิด แก้มูกเลือด
* ดอกแคช่วยแก้ไข้ลดไข้ถอนพิษไข้
* แคยังอุดมด้วยสารต่าง ๆ โดยเฉพาะบีตา-แคโรทีนที่ร่างกายสามารถเปลี่ยนเป็นวิตามินเอได้ จึงช่วยบำรุงสายตา ต่อต้านมะเร็ง และยังมีแคลเซียม ฟอสฟอรัสสูง จึงช่วยเสริมสร้างกระดูก

อ้างอิง
-------

1. ↑  สำนักงานหอพรรณไม้. ชื่อพรรณไม้แห่งประเทศไทย เต็ม สมิตินันทน์ -- กรุงเทพมหานคร : กรมอุทยานแห่งชาติ สัตว์ป่า และพันธุ์พืช, พ.ศ. 2549
2. ↑  สวนพฤกษศาสตร์ มหาวิทยาลัยเกษตรศาสตร์ วิทยาเขตกำแพงแสน พรรณไม้ที่น่าสนใจ (เมล็ดมีลักษณะเหมือนลิ่ม), ธงชัย มาลาและคณะ, สำนักพิมพ์มหาวิทยาลัยเกษตรศาสตร์ วิทยาเขตกำแพงแสน, 2551, หน้า 40

แหล่งข้อมูลอื่น
---------------

* *Sesbania grandiflora* on Tropicalforages.info
* *Sesbania grandiflora* in the AgroForestry Database of the World Agroforestry Centre
* *Sesbania grandiflora* on the FAO web site เก็บถาวร 2013-02-17 ที่ เวย์แบ็กแมชชีน
* *Sesbania grandiflora* on the web site of the Center for New Crops & Plant Products at Purdue University.


วิกิมีเดียคอมมอนส์มีสื่อที่เกี่ยวข้องกับ ***Sesbania grandiflora***
**สาธารณรัฐโมลอสเซีย** เป็น ประเทศจำลอง มีพรมแดนติดกับสหรัฐอเมริกา ก่อตั้งโดย เควิน บาห์ (เกิด 30 กรกฎาคม 1962) และมีสำนักงานใหญ่อยู่ที่บ้านของเขาใกล้ Dayton, เนวาดา

สาธารณรัฐโมลอสเซียอ้างสิทธิ์ในตัวเองว่าเป็นประเทศ แต่ไม่ได้รับการยอมรับว่าเป็นประเทศโดย สหประชาชาติ หรือรัฐบาลหลัก ๆ เมื่อวันที่ 16 เมษายน 2559 Baugh ได้จัดทัวร์ โมลอสเซีย ซึ่งได้รับการสนับสนุนจากเว็บไซต์ *Atlas Obscura*

เควิน บาห์ ยังคงจ่ายภาษีทรัพย์สินในที่ดินไปยัง สตอรีย์เคาน์ตี้ (รัฐบาลท้องถิ่นที่ได้รับการยอมรับ) แม้ว่าเขาจะเรียกมันว่า "การช่วยเหลือจากต่างประเทศ" การใช้ที่ดินของทรัพย์สินที่ระบุว่าอยู่ภายในเขตนั้นผลิตขึ้นเป็นบ้านที่แปลงเป็นอสังหาริมทรัพย์ เควิน บาห์ กล่าวว่า "เราทุกคนต้องการที่จะคิดว่าเรามีประเทศของเราเอง แต่คุณรู้ว่าสหรัฐฯยิ่งใหญ่กว่านี้มาก" เควิน บาห์ ก็ยังจ่ายเงินให้ รัฐบาลท้องถิ่น เช่นกัน.

ประวัติศาสตร์
-------------

ต้นกำเนิดของสาธารณรัฐโมลอสเซียมาจากโครงการประเทศจำลองเรียกว่า สาธารณรัฐวูลด์สตีน ก่อตั้งโดย บาห์ และ เจมส์ สเปียลแมน เมื่อวันที่ 26 พฤษภาคม 1977 โดยสาธารณรัฐวูลด์สตีนได้ถูกก่อตั้งขึ้นและมีผู้พำนักคือ สมเด็จพระราชาเจมส์ที่หนึ่ง (สเปียลแมน) และนายกรัฐมนตรีคือ บาห์ แม้ว่าเจมส์ได้ออกจากสาธารณรัฐวูลด์สตีนไป แต่บาจ์ก็ยังคงใช้สัญชาติในนามของสาธารณรัฐวูลด์สตีนในขณะที่เขาเรร่อนในยุโรปตั้งแต่ปี 1998 - 1999 

โมลอสเซียเคยเป็นสมาชิกสหมณฑลยูโทเปีย 3 

เมื่อ 3 กันยายน 1999 บาห์สร้างสาธารณรัฐโมลอสเซียเป็นประเทศที่สืบต่อจากวูลด์สตีน และประกาศตัวประธานาธิบดี 

 ประธานาธิบดีเควินเบห์ (เกิด 30 กรกฎาคม 2505) 
เมื่อวันที่ 13 พฤศจิกายน 2012 เควิน บาห์ได้สร้างคำร้องบนเว็บไซต์ 'Whitehouse.gov เพื่อที่จะได้รับการยอมรับในการเป็นประเทศจำลองอย่างเป็นทางการ (คำร้อง "We the People"[*ลิงก์เสีย*] ) เขาได้ประกาศการสำรวจสำมะโนประชากรครั้งสุดท้าย เมื่อ 18 มีนาคม 2012 มีประชากรรวม 27 คน ( Newsbites Molossia )

สัญลักษณ์ประจำชาติ
------------------

ธงของสาธารณรัฐโมลอสเซียเป็นธงไตรรงค์แนวนอนประกอบด้วยสีฟ้า ขาว และเขียว แถบสีฟ้าแสดงถึงความแข็งแกร่งของประเทศและท้องฟ้าที่เป็นทะเลทราย แถบสีขาวแสดงถึงความบริสุทธิ์และภูเขาโดยรอบ และแถบสีเขียวแสดงถึงความเจริญรุ่งเรืองและภูมิประเทศ 

สัญลักษณ์ประจำชาติอื่น ๆ 

สัตว์ประจำชาติ คือ ม้ามัสแตง และนกกระทาทะเลทราย

ต้นไม้ประจำชาติ คือ ต้นจูนิเปอร์สามัญ และต้นบรัช

อ้างอิง
-------


1. ↑  Our New National Anthem Republic of Molossia (www.molossia.org). Date 28 January 2014; access date 4 September 2014
2. ↑  "What is Esperanto?". *Republic of Molossia*. 226 Mary Lane, Dayton, Nevada 89403. คลังข้อมูลเก่าเก็บจากแหล่งเดิมเมื่อ 2017-07-06. สืบค้นเมื่อ 2017-08-04. Esperanto is the second language of the Republic of Molossia.`{{cite web}}`: CS1 maint: location (ลิงก์)
3. ↑  "Republic of Molossia on Twitter". *Twitter*. สืบค้นเมื่อ 2019-05-08.
**วงศ์นกเค้าแมว** หรือ **วงศ์นกเค้าแมวแท้** (อังกฤษ: true owl, typical owl, วงศ์: Strigidae) เป็นวงศ์ของนกล่าเหยื่อในอันดับ Strigiformes หรือนกเค้าแมว ใช้ชื่อวงศ์ว่า Strigidae ซึ่งแบ่งออกได้เป็น 2 วงศ์ (อีกวงศ์หนึ่ง นั่นคือ Tytonidae ซึ่งเป็นวงศ์ของนกแสก)

มีลักษณะทั่วไปที่เป็นลักษณะเด่นชัด คือ มีตากลมโตสีเหลือง และมีตาอยู่ด้านหน้า ในบางสกุลหรือบางชนิด จะมีขนหูตั้งขึ้นต่อจากคิ้ว ตาสองข้างอยู่ด้านหน้า เหนือปาก เป็นเหมือนรูปจมูก มีเส้นสีที่แสดงเขตใบหน้าอย่างชัดเจน จะงอยปากงุ้มแหลมคม ปากงุ้มแหลม ปากและขาสีเนื้อ มีเล็บนิ้วยาวสำหรับฉีกเหยื่อที่จับได้

สีขนส่วนใหญ่ของหลัง-ปีก-อก และท้อง จะเป็นสีน้ำตาล-น้ำตาลเข้ม และมีลายน้ำตาลเข้ม-ดำ อก และท้องจะมีสีอ่อน
กว่าหลังและปีก หางจะไม่ยาว แต่ทั้งนี้ทั้งนั้น ลวดลายของอกและท้องรวมทั้งสีขนจะแตกต่างกันในแต่ละชนิด

นอกจากนี้แล้ว นกในวงศ์นี้ ยังสามารถหมุนคอได้เกือบรอบตัวได้ถึง 270 องศา เนื่องจากมีกระดูกสันหลังตรงคอ 14 ชิ้น ซึ่งมากกว่าสัตว์ชนิดใด ๆ ในโลก

โดยมากแล้วเป็นนกที่หากินในเวลากลางคืน โดยอาหารหลักได้แก่ หนู และสัตว์ชนิดอื่น เช่น สัตว์เลื้อยคลานขนาดเล็ก เป็นต้น มีพฤติกรรมการกินอาหารที่มักกลืนเหยื่อเข้าไปทั้งตัว และจะสำรอกส่วนที่ย่อยไม่ได้เช่น กระดูกหรือก้อนขน ออกมาเป็นก้อนทีหลัง อาจมีบางชนิดที่กินปลาเป็นอาหาร

มีขนาดแตกต่างกันมาก ตั้งแต่ นกเค้าเอลฟ์ (*Micrathene whitneyi*) ที่มีน้ำหนักเพียง 40 กรัม ความยาวลำตัวเพียง 14 เซนติเมตร ความยาวปีก 20 เซนติเมตร จนถึง นกเค้าอินทรียูเรเชีย (*Bubo bubo*) ที่มีความยาวปีกยาวกว่า 75 เซนติเมตร น้ำหนัก 4.20 กิโลกรัม นับเป็นนกที่มีขนาดใหญ่ที่สุดในวงศ์และอันดับนี้

ปัจจุบัน พบทั้งหมดราว 200 ชนิด แบ่งได้เป็น 25 สกุล ซึ่งสูญพันธุ์ไปแล้ว 4 (ดูในตาราง) พบได้ทุกทวีปทั่วโลก ไม่เว้นแม้แต่บริเวณขั้วโลกเหนือ พบได้ในหลากหลายภูมิประเทศ ตั้งแต่ในป่าดิบที่มีความสูงจากระดับน้ำทะเล 200 เมตร จนถึงชุมชนมนุษย์ในเมืองใหญ่ สำหรับในประเทศไทยพบได้ทั้งหมด 17 ชนิด

อ้างอิง
-------

1. ↑  ["How can a owl turn its head all way around? (อังกฤษ)". คลังข้อมูลเก่าเก็บจากแหล่งเดิมเมื่อ 2021-01-31. สืบค้นเมื่อ 2012-02-29. How can a owl turn its head all way around? (อังกฤษ)]
2. ↑  Blakiston's Fish Owl Natural History Summary (อังกฤษ)
3. ↑  ["10 อันดับสายพันธุ์นกฮูกที่ใหญ่ที่สุด (ไทย)". คลังข้อมูลเก่าเก็บจากแหล่งเดิมเมื่อ 2012-05-17. สืบค้นเมื่อ 2012-02-29. 10 อันดับสายพันธุ์นกฮูกที่ใหญ่ที่สุด (ไทย)]
4. ↑  จาก ITIS.gov (อังกฤษ)
5. ↑  "ไบโอมทุนดรา". คลังข้อมูลเก่าเก็บจากแหล่งเดิมเมื่อ 2013-05-07. สืบค้นเมื่อ 2012-02-29.
6. ↑  บุญส่ง เลขะกุล น.พ. *นกสามถิ่น นกสวน นกท้องนา นกป่าดง*. กรุงเทพฯ : องค์การค้าของคุรุสภา, 2537
7. ↑  J. S. Marks, R. J. Cannings & H. Mikkola (1999) "Family Strigidae (Typical Owls)". In del Hoyo, J.; Elliot, A. & Sargatal, J. (editors). (1999). *Handbook of the Birds of the World. Volume 5: Barn-Owls to Hummingbirds*. Lynx Edicions. ISBN 8487334253

แหล่งข้อมูลอื่น
---------------


วิกิสปีชีส์มีข้อมูลภาษาอังกฤษเกี่ยวกับ ***Strigidae***